‘Swak diens, maar Ace wil R4 m. gee vir diens-ekspo’ | Netwerk24
Deur Marietjie Gericke 23 November 2017 07:12
Wouter Wessels, VF Plus-lid van die provinsiale wetgewer vir die Vrystaat. Foto: Internet
Terwyl dienslewering in die Vrystaat ’n ongeëwenaarde laagtepunt bereik het, beplan Ace Magashule, premier, ’n diensleweringsekspo vir Vrystaatse departemente met geld wat vir dienslewering gebruik kon word, sê Wouter Wessels, VF Plus-lid van die provinsiale wetgewer.
Hy sê die premier se kantoor het Dinsdag op die vergadering van die provinsiale finansiële komitee aangekondig dat daar R4 miljoen is om die ekspo te finansier. Dit is as deel van die provinsiale aanwasbegroting.
“Die ekspo gaan die provinsie se diensleweringsprestasies van die afgelope nege jaar, sedert Magashule se bewind, ten toon stel. Dit is belaglik dat inwoners na Bloemfontein aangery gaan word om ’n tentoonstelling van dienslewering te sien terwyl daar nie dienste gelewer word waar hulle woon nie.
Indien ’n mens die ANC en Magashule se bewind van die afgelope nege jaar beskou, is daar nie veel om uit te stal by sy diensleweringsekspo nie.
“Waar die R4 miljoen gebruik kon word om vir kritieke dienste aan te wend, vat die premier nou dienste van inwoners weg in ’n poging om sy bewind se beeld by dieselfde inwoners te poets met dienslewering wat nie bestaan het nie.
“Indien ’n mens die ANC en Magashule se bewind van die afgelope nege jaar beskou, is daar nie veel om uit te stal by sy diensleweringsekspo nie,” sê Wessels.
Meer oor: Wouter Wessels | Ace Magashule | Vrystaat | Politiek | Korrupsie | Vf Plus
'Korrupsiewolk en die Vrystaat se eie Zuma'
Spesiale Verslag: Ace Magashule se 'skandale'